da en da nl ca da da de es da da da da da da da da sv da da nb de da da da da en nn nn da nl da da da da de da da da nb da da da da da da da da da nl da en da da es nl da
Hele familien inviteres til Naturens Dag i Gyttegård Plantage | Billund Kommune
13.9.2022 08:37:39 CEST | Billund Kommune
Der er bålmad og besøg af Naturstyrelsen, når Billund Kommune fejrer Naturens Dag lørdag d. 17. september. Det hele foregår i tidsrummet 10-13 ved shelterpladsen i Gyttegård Plantage, og der er lagt op til nogle hyggelige timer for hele familien.
Der er bålmad på menuen til Naturens Dag d. 17. september. Foto: Billund Kommune
De deltagende starter med i fællesskab at snitte grøntsager og gøre maden klar til bålet. Menuen står på både bålgryde og saltindbagte grøntsager. Mens maden bliver klar på bålet, vil Naturstyrelsen fortælle, hvad de gør for at passe på naturen i området.
Turen rundt i området byder på fortællinger om både hedeafbrænding, græsning med heste i området og meget mere. Når alle er blevet klogere, og maden er klar, kan man slå sig ned omkring bålet og nyde maden.
Har regnen været forbi i dagene op til, vil der også være mulighed for at lede efter spisesvampe i området. Har man lyst, kan man også besøge søen tæt ved shelterpladsen – måske kan man være heldig, at der kommer en vandsalamander forbi.
”Resten af landet afsluttede Naturens Uge med Naturens Dag d. 11. september, men hos os faldt det sammen med en masse andre spændende begivenheder. Det skal dog ikke afholde os fra at fejre Naturens Dag. Derfor har vi rykket det en uge, og vi glæder os til at fejre det d. 17. september i stedet,” fortæller Lea Bach Sloth, projektleder i Trafik, Park og Natur afdelingen.
Arrangementet starter kl. 10, men det tager 15-20 minutter at gå fra parkeringspladsen til shelterpladsen, så det er bedst at være der i god tid. Selvom arrangementet slutter kl. 13, er man meget velkommen til fortsat at gå på opdagelse i området bagefter.
Man skal selv medbringe service til maden, og det er en god idé at tage tøj på efter vejret.
Tilmelding foregår på: https://billund.dk/naturensdag
Mere information om shelterpladsen kan findes på: https://udinaturen.dk/shelter/5388
Andreas BjerrePresse- og brandingchef
Direkte: 79 72 72 09
Mobil: 24 92 86 79
Der er bålmad på menuen til Naturens Dag d. 17. september. Foto: Billund Kommune
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Flere dagtilbudspladser er på vej i Børnenes Hovedstad23.9.2022 14:20:40 CEST | Pressemeddelelse
Billund vokser og er især populær blandt børnefamilierne. Derfor etablerer Billund Kommune nu flere vuggestue- og børnehavepladser til de mange børn i Børnenes Hovedstad.
Billund Kommune skruer ned for energiforbruget22.9.2022 08:57:00 CEST | Pressemeddelelse
Billund Kommune følger regeringens anbefalinger for at spare på energien. Samtidig leder kommunen efter flere steder, hvor der kan spares på energien.
Se dine nye beholdere til affald: Billund Kommune tager rundt i byerne21.9.2022 13:53:58 CEST | Pressemeddelelse
Fra marts næste år skal alle borgere i Billund Kommune sortere affald i 10 kategorier ved hjemmet. Derfor tager Billund Kommune rundt for at vise beholderne og tale om affald.
Demokratifest i Billund Centret under Børnenes Topmøde12.9.2022 13:12:59 CEST | Pressemeddelelse
Leg, glæde og internationale venskaber. Det er formålet, når der er demokratifest i Billund Centret onsdag den 14. september som en del af Børnenes Topmøde – og alle er velkommen.
80 børn fra hele verden mødes til Børnenes Topmøde i Billund9.9.2022 12:42:18 CEST | Pressemeddelelse
Der bliver debatteret løsninger på fremtidens udfordringer og skabt venskaber på tværs af kulturer, når 80 børn fra hele verden kommer til Børnenes Hovedstad i dagene 13.-15. september til Børnenes Topmøde 2022.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022